
	Ministru kabineta noteikumi Nr. 650 
Rīgā 2021. gada 21. septembrī (prot. Nr. 62  5. §)



Grozījumi Ministru kabineta 2020. gada 17. decembra noteikumos Nr. 805 "Noteikumi par nekustamā īpašuma darījumu starpnieka kvalifikācijas celšanas pasākumiem"

Izdoti saskaņā ar 
Nekustamā īpašuma darījumu 
[bookmark: _Hlk40701785]starpnieku darbības likuma 
13. pantu
[bookmark: n1][bookmark: n-729009]
Izdarīt Ministru kabineta 2020. gada 17. decembra noteikumos Nr. 805 "Noteikumi par nekustamā īpašuma darījumu starpnieka kvalifikācijas celšanas pasākumiem" (Latvijas Vēstnesis, 2020, 248. nr.) šādus grozījumus:

1. Papildināt 2. punktu aiz vārda "pamatfunkcijās" ar vārdiem "vai darbības veidā".

2. [bookmark: _Hlk66458332]Izteikt 3. punktu šādā redakcijā:

"3. Starpnieks patstāvīgi uzskaita kvalifikācijas stundas un nodrošina vismaz šādas kvalifikācijas celšanu apliecinošās informācijas glabāšanu:
3.1. informācija par kvalifikācijas celšanas pasākuma apmeklētāju (starpnieku vai nekustamā īpašuma darījumu starpniecības pakalpojumu sniedzēju starpnieka vārdā – fizisku personu);
3.2. kvalifikācijas celšanas pasākuma norises datums un vieta;
3.3. informācija par apmācību piedāvātāju;
3.4. kvalifikācijas celšanas pasākuma tēma;
3.5. informācija par kvalifikācijas celšanas pasākuma ilgumu (stundu skaits);
3.6. kvalifikācijas celšanas pasākuma apmeklējumu apliecinošā informācija (izsniegtā sertifikāta, apliecības, izziņas kopija vai cits apmeklējumu apliecinošs dokuments)."

3. Papildināt noteikumus ar 6. punktu šādā redakcijā:

"6. Ja starpnieks ir juridiska persona vai personālsabiedrība, šajos noteikumos noteiktais pienākums apgūt kvalifikācijas celšanas pasākumu apjomu un tiesības pielīdzināt to pasniegtajām kvalifikācijas stundām ir attiecināms uz fizisko personu, kura juridiskās personas vai personālsabiedrības vārdā sniedz nekustamā īpašuma darījumu starpniecības pakalpojumus."

* Dokuments ir parakstīts ar drošu elektronisko parakstu

